text: Tað er ikki greitt, hví flogskiparin varpaði seg úr flogfarinum í gjár, men flogfarið er ikki komið aftur í aftur, og amerikanski herurin biður nú borgarar í South Carolina um hjálp at finna flogfarið
text: #000001
text: Amerikanski herurin biður nú íbúgvarnar í South Caroline um hjálp at finna eitt F-35 stríðsflogfar, ið harv eftir at flogskiparin í gjár nýtti katapultsetrið og varð varpaður úr flogfarinum.
text: #000003
text: Talsfólk fyri amerikanska herin siga sambært The Guardian, at flogskiparin varpaði seg úr flogfarinum eftir eitt óhapp, og at hildið verður, at flogfarið møguliga liggur nærhendis tveimum vøtnum norðan fyri North Charleston.
text: #000004
text: Greitt verður ikki frá, hvat óhapp talan var um, men flogskiparin er fluttur á sjúkrahús. Kannað verður nú, júst hví flogskiparin fór frá flogfarinum.
text: #000005
text: Talan var um tvey F-35 stríðsflogfør, ið vóru á flogi saman, men hitt flogfarið lendi í øllum góðum á Joint Base Charleston, sigur ein majorur í amerikanska herinum.
text: #000006
text: Nancy Mace, sum er umboðsnevndartingkvinna í amerikanska umboðsmannatinginum fyri South Carolina, er tó ikki serliga fegin um, at eitt stríðsflogfar bara soleiðis er horvið, og á Twitter hevur hon spurt, hvussu hetta ber til, og um ikki tøkni er umborð á flogfarinum, ið ger ta lættari at finna aftur.
text: #000007